**Az osztályozó vizsga követelményei magyar irodalomból**

8. osztály

1. **A Nyugat első nemzedéke**

**Kötelező olvasmányok:**

* Ady Endre pályaképe
* Ady Endre: A magyar Ugaron
* Ady Endre: Párisban járt az Ősz
* Ady Endre: Lédával a bálban
* Ady Endre: Őrizem a szemed
* Móricz Zsigmond: Hét krajcár
* Juhász Gyula: Tiszai csönd
* Juhász Gyula: Milyen volt...
* Babits Mihály pályaképe
* Babits Mihály: Messze... messze...
* Kosztolányi Dezső pályaképe
* Kosztolányi Dezső: Boldog, szomorú dal
* Kosztolányi Dezső: A kulcs
* Tóth Árpád: Körúti hajnal
* Karinthy Frigyes: Röhög az egész osztály

**Követelmények:**

* Irodalmi és kulturális élet a Nyugat első korszakában.
* Stílusirányzatok a 20. század elején (klasszikus modernség).
* Az impresszionizmus, szimbolizmus, szecesszió stílus- és formajegyei.
* Jellemző művek, ábrázolásmódok Ady, Babits, Juhász Gyula, Tóth Árpád, Karinthy Frigyes műveiből.
* A beszédhelyzet elemzése, a megszólító-megszólított viszony néhány jellegzetes típusának bemutatása;
* a művek tematikájának, meghatározó motívumainak ismertetése; műfaji és tematikus-motivikus kapcsolatok elemzése;
* a zenei és ritmikai eszközök típusainak felismerése, funkciójuk, hangulati hatásuk bemutatása;
* a képek, alakzatok, szókincsbeli és mondattani sajátosságok értelmezése.

**Fogalmak:**

Nyugat, modernség, 1908. január 1., szimbolizmus, szimbólum, az elmúlás, a halál motívuma, szecesszió, balladás vers, újszerű parasztábrázolás, impresszionizmus, hangulatlíra, novella, beavatás, impresszionizmus, szinesztézia, humor.

1. **Szabó Magda: Abigél vagy Tamási Áron: Ábel a rengetegben (tanári választás)**

**Követelmények:**

* Tér- és időviszonyok, cselekmény, szerkezet, elbeszélői nézőpont, hangnem, ábrázolásmód.
* Hősök, tettek, magatartásformák – a szereplők jellemzése (egyéni állásfoglalással).
* Regényműfaji változat, a regény tematikai elemzése, értelmezése, erkölcsi kérdések (gyerekek és felnőttek, iskola és nevelés; beavatás, próbatételek), véleménynyilvánítás.

1. **Versek a XX. század magyar irodalmából:**

**Kötelező olvasmányok:**

* József Attila: Tiszta szívvel
* József Attila: Születésnapomra
* Radnóti Miklós: Tétova óda
* Radnóti Miklós: Nem tudhatom
* Radnóti Miklós: Hetedik ecloga
* Illyés Gyula: Egy mondat a zsarnokságról
* Weöres Sándor: Hazatérés
* Pilinszky János: Egy szenvedély margójára
* Kovács András Ferenc: Erdélyi töredék
* Kukorelly Endre: 1956

**Követelmények:**

* József Attila pályaképe;
* Radnóti Miklós pályaképe;
* alapvető lírai műfajok sajátosságai különböző korok alkotóinak művei alapján; a beszédhelyzet elemzése, a megszólító-megszólított viszony néhány jellegzetes típusának bemutatása;
* a művek tematikájának, meghatározó motívumainak ismertetése; műfaji és tematikus-motivikus kapcsolatok elemzése;
* a zenei és ritmikai eszközök típusainak felismerése, funkciójuk, hangulati hatásuk bemutatása;
* a képek, alakzatok, szókincsbeli és mondattani sajátosságok értelmezése.

**Fogalmak:**

Óda, elégia, dal, ekloga, verselési rendszer, időmértékes verselés, versláb, spondeus, trocheus, trochaikus verselés, daktilus, kötött verssor, hexameter, pentameter, disztichon, rím, rímelhelyezkedés, alliteráció; szókép, hasonlat, megszemélyesítés, metafora, alakzat, ismétlés, párhuzam, ellentét, fokozás, figura etymologica, inverzió.

1. **Drámai műfajok: Shakespeare: Romeo és Júlia**

**Követelmények:**

* Tér- és időviszonyok, szereplők rendszere, alapszituáció, cselekmény, konfliktusok. Drámai szerkezet.
* A meghatározó minőség szerepe (tragikus cselekmény; tragikus hős).
* Hősök (egyéni és tipikus vonások).
* Tragikus bukás, értékveszteség.

**Fogalmak:**

Dráma, komédia, tragédia, komikum, tragikum, dialógus, konfliktus, alapszituáció, drámai nyelv, drámai jellem.