##### Követelmények olasz mint első idegen nyelv tantárgyból

##### a speciális nyelvi tantervű osztály számára a 10. évfolyamon

1. **Témakörök**

* **Egészség:**
  + gyakoribb betegségek
  + az egészséges életmód (táplálkozás, testmozgás, rendszeresség)
  + orvosnál, gyógyszertárban
* **Tágabb környezetünk**
  + lakóhelyünk, településünk, városunk
  + Budapest bemutatása
  + városi és vidéki élet
  + természeti környezetünk: növények, állatok, tájak
* **A munka világa**
  + gyakoribb foglalkozások és munkahelyek
  + társadalmi rétegek
  + a pályaválasztás
* **Olasz kultúra**
  + híres személyiségek a mai olasz életben (énekesek, színészek, filmrendezők)
  + Róma és Firenze nevezetességei
  + olasz termékek és márkák, a reklám
  + az olasz iskolarendszer
* **Kapcsolatok Olaszországgal**
  + levelezés, diákcsere
  + Olaszország térképe előtt: néhány fontosabb földrajzi név, városok, tartományok neve, Olaszország szomszédos államai
* **Utazás**
  + közlekedés városban (a tömegközlekedés fajtái) és az országban (vasút, távolsági busz, személygépkocsi)
  + menetrendek, főbb közlekedési szabályok
  + felvilágosítás, útbaigazítás
  + utazás hazai tájakon, útiterv készítés
* **A kommunikáció világa**
  + rádió, televízió, újság, reklám itthon és Olaszországban
  + telefonálás itthon és Olaszországban, telefonkönyv, üzenetrögzítő
  + postai szolgáltatások (levél, távirat, fax)
  + számítógép, Internet (e-mail)
* **Táplálkozás**
  + jellegzetes magyar és olasz ételek, elkészítésük, receptek
  + magyar és olasz étkezési szokások otthon és vendéglőben
  + rendelés, fizetés, reklamáció vendéglőben
  + egészséges táplálkozás
* **Szabadidős tevékenységek**
  + sportok, sportolás
  + szórakozás (mozi, színház, diszkó stb.)
  + kirándulás
  + hobby
* **Emberi kapcsolatok**
  + a családban (szülők, testvérek, rokonok)
  + az iskolában (tanárok, diáktársak)
  + barátság, szerelem
  + a társadalomban (utcán, üzletekben, hivatalokban)
  + ünnepek, ajándékozás
* **Az olasz kultúra**
  + mai olasz slágerek
  + az olasz divat
  + az olasz tárgyi kultúra, design
  + egy olasz tartomány városai, főbb nevezetességei, gazdasága

1. **Beszédszándékok**

* emlékezés (se mi ricordo bene / se non sbaglio) és emlékeztetés (non dimenticare/di)
* véleményalkotás (secondo me / seconda la mia opinione)
* gratuláció (complimenti! / congratulazioni! / bravo/a/i/e!) és köszönetnyilvánítás (tante grazie / ti/La ringrazio molto)
* megengedés (prego / come no) és tiltás (ci mancherebbe altro / non farlo)
* kívánság, vágy (non vedo l'ora di / quanto sarebbe bello!)
* szándék, terv (pl. penso di / ho intenzione di)
* ígéret (Pl. ti/Le prometto di / ti giuro di)
* előrejelzés (pl. pioverá domani / non ci saranno molte persone)
* bizonyosság (é sicuro che / ne sono sicuro) és bizonytalanság (chissá / forse / ne sei sicuro?)
* meglepődés (davvero? / non mi dire! / come mai? / mamma mia! / accidenti!)
* sajnálkozás, együttérzés (mi dispiace tanto / che disastro!)
* megelégedés (benissimo! / tutto a posto / perfetto)
* tiltakozás (questo poi no / neanche per sogno / figuriamoci!)

1. **Nyelvtan**

* **Szóalaktan**
  + Az ige
    - a folyamatos múlt (Imperfetto) alakjai és használata
    - a jövő idő (Futuro semplice) alakjai és használata
    - a Passato remoto alakjainak felismerése mesék szövegében
    - vonzatos igék (pl. cominciare a, parlare di, incontrarsi con)
    - udvarias (magázó) felszólítás fontosabb formái (pl. sia cosí gentile di)
    - további rendhagyó igék (pl. andarsene, avercela con qualcuno)
    - az egyszerű határozói igenév (Gerundio semplice)
    - a stare+gerundio szerkezet és magyarra fordítása
    - előidejűség a múltban (Trapassato prossimo)
    - a feltételes mód (Condizionale presente, Condizionale passato)
    - a befejezett melléknévi igenév (Participio passato)
    - a közelmúlt (Passato prossimo) alakjai és használata
  + A főnév
    - a főnevek neme rendhagyó esetekben (-a végű hímnemű, -o végű nőnemű főnevek: l'autista, il farmacista -- la moto, la radio, la foto)
  + A melléknév
    - fokozása és szórendi helye; alap-, közép- és felső fokú hasonlítás
    - az abszolút felsőfok képzése (-issimo)
    - határozói használatuk (pl. parla piú forte!)
  + A névmás
    - a személyes névmás hangsúlyos alakjai tárgy- és részeshatározó esetben
    - a kölcsönös névmás
    - a személyes névmás tárgy- és részeshatározó esete
    - a birtokos névmás alakjai
    - a határozott névelő használata a birtokos névmások előtt
    - néhány kérdő névmás elöljárószóval (pl. con che cosa, da dove, a chi)
    - a ci, vi határozói névmás
    - a ne határozói névmás
    - néhány fontosabb határozatlan névmás (tutto, nessuno, niente, ogni)
    - a vonatkozó névmások (che, il quale, cui)
    - a hangsúlytalan névmások egybeírása a főnévi igenévvel
    - a hangsúlyos névmások együttes előfordulása
  + A határozószó
    - a módhatározószók fokozása
  + Elöljárószók
    - néhány igei vonzatban és kifejezésekben (pl. avere bisogno di, per ora)
    - igei vonzatok (pl. mettersi a, essere costretto a, essere soddisfatto di)
    - a da elöljárószó sajátos szerepe (macchina da cucire, cane da caccia)
    - mondatrövidítés elöljárószókkal (a, per, di)
* **Mondattan**
  + egyszerű bővített mondatok
  + hasonlító mondatok
  + felszólító mondatok
  + a hangsúlyos mondatrészek kiemelése
  + az igeidők egyeztetése összetett mondatokban, kijelentő módban
  + mondatrövidítés elöljárószókkal (a, per, di) és főnévi igenévvel
  + az általános alany