Az osztályozó vizsga követelményei magyar irodalomból

11. osztály

# A klasszikus modernség irodalma

1. ***A realizmus a nyugat-európai és orosz irodalomban***

* **kötelező olvasmány:** 
  + Henrik Ibsen : A vadkacsa
  + Lev Nyikolajevics Tolsztoj: Ivan Iljics halála
* **követelmények**:
  + A szövegek tartalmának ismerete;
  + A szerzőkhöz, illetve a hősökhöz kapcsolódó tudnivalók megismerése;
  + A klasszikus modern színház és dráma jellemzőinek, valamint a színház- és drámatörténetre gyakorolt hatásának ismerete;
  + A hősök jellemzése, magatartásuk, konfliktusaik megértése
  + Magatartásformák, konfliktusok, értékek felismerése, szembesítése, a drámai művekben felvetett erkölcsi problémák megértése, mérlegelése
* **fogalmak**: klasszikus modernség, realizmus, realista regény, mindentudó elbeszélő, tolsztojanizmus, visszatekintő időszerkezet, analitikus dráma, drámaiatlan dráma, lírai dráma

1. ***Romantika és realizmus a XIX. század magyar irodalmában***
   * Arany János: Toldi estéje
   * Madách Imre: Az ember tragédiája
   * Mikszáth Kálmán novellisztikája (1 novella)

* **követelmények**:
  + A szövegek tartalmának ismerete;
  + A szerzőkhöz, illetve a hősökhöz kapcsolódó tudnivalók megismerése;
  + A hősök jellemzése, magatartásuk, konfliktusaik megértése;
  + Magatartásformák, konfliktusok, értékek felismerése, szembesítése,
  + A tragikum és a komikum megjelenése a Toldi estéjében
  + Az ember tragédiájának történelemfilozófiai dilemmáinak vizsgálata (pl.: Ki irányítja a történelmet?, Van-e fejlődés a történelemben?)
  + A romantika és a realizmus találkozásának vizsgálata a mikszáthi epikában
  + Az anekdota műfaji jellegzetességeinek megismerése, az anekdota szerepének vizsgálata Mikszáth regényeiben és novelláiban
* **fogalmak:** groteszk, emberiségdráma, emberiségköltemény, drámai költemény, történelemfilozófia, történeti színek, keretszínek, falanszter

**Magyar irodalom a XX. században**

1. ***A XX. századi magyar irodalom: Ady Endre, Babits Mihály, Kosztolányi Dezső, Móricz Zsigmond***

* **kötelező olvasmány:**
  + Babits Mihály: Jónás könyve, Jónás imája
  + Kosztolányi Dezső: Édes Anna
  + Móricz Zsigmond novellisztikája (1 novella)
* **követelmények**:
  + Ady Endre életművének főbb témái (pl.: szerelem, magyarság, Élet-Halál, Isten, költészet, pénz, háború, stb.) és versformái
  + A szimbólumok újszerű használata az életműben
  + Ady Endre életútjának költészetét meghatározó főbb eseményei, kapcsolatuk a költői pálya alakulásával
  + A költő főbb pályaszakaszainak jellemzői, az Új versek c. kötet felépítésének tanulmányozása
  + A Nyugat születése, jelentőségének felismerése
  + Babits Mihály költészetének főbb témái (filozófiai kérdésfelvetések, az értelmiségi lét kérdései és felelőssége, értékőrzés, erkölcsi kérdések és választások) tanulmányozása
  + Babits Mihály „poeta doctus” költői felfogásának megismerése néhány költői eszközének tanulmányozásával
  + A lélektani analízis tanulmányozása Kosztolányi Dezső prózájában
  + Kosztolányi Dezső költészetének főbb témáinak (gyermek- és ifjúkor, emlékezés, értékszembesítés, elmúlás, érzelmek stb.) tanulmányozása
  + A szépirodalmi szövegekben megjelenített értékek, erkölcsi kérdések, motivációk, magatartásformák felismerése, értelmezése
* **fogalmak**: versciklus, kötetkompozíció, önmitizálás, filozófiai költészet, parafrázis, naturalizmus