##### Követelmények olasz mint első idegen nyelv tantárgyból

##### a speciális nyelvi tantervű osztály számára a 12. évfolyamon

**Témakörök**

* **Társadalmi problémák**
  + hazánkban, Olaszországban és a világban (munkanélküliség, bűnözés, drogfüggőség, intolerancia, hátrányos megkülönböztetés stb.)
  + az ifjúság sajátos problémái (munkavállalás, önálló élet, párválasztás, lakásviszonyok, értékválság)
  + a tanulás és a munka világa, kapcsolatok és átmenetek
* **Olasz kultúra**
  + az olasz film (jelentős rendezők, fontosabb alkotásaik, színészi alakítások, stílusirányzatok)
  + - az olasz irodalom jelentősebb alakjai és szemelvények fő műveikből (Dante, Petrarca, Boccaccio, Goldoni, Pirandello)
  + - hagyományok, szokások, ünnepek
  + egy olasz város átfogó tanulmányozása (helyrajza, rövid története, nevezetességei, híres személyiségei, mai élete)
* **Személyes tervek**
  + továbbtanulás, pályaválasztás, önképzés
  + életformák, társadalmi elvárások és minták
  + a társadalmi és a magánélet szerepei
  + személyiségminták, az autentikus személyiség jegyei, a hitelesség
* **Tömegkultúra**
  + Olaszország képe a mai olasz tömegkommunikációban (tv, reklám, sajtó)
* **Olasz-magyar kapcsolatok**
  + történelmi vonatkozások
  + a mai kapcsolatok területei (gazdaság, kultúra, turizmus)
  + személyes kapcsolatok (továbbtanulási- és munkalehetőségek Olaszországban, levelezés, utazás, olasz vendégek fogadása)
  + Magyarország bemutatása olaszoknak (történelmi áttekintés, gazdasági, politikai helyzetkép, kulturális teljesítményeink, hagyományaink, idegenvezetés a lakóhely környékén, az ország fontosabb turisztikai nevezetességeinek bemutatása

**Beszédszándékok**

* bizonytalanság (chi lo sa / insomma! / penso di no)
* bánat (sono/mi sento giú), megbántódás (sono offeso/a)
* megdöbbenés (non ci posso credere), felháborodás (che scandalo! / che ingiustizia!)
* értékelés: elítélés (io lo trovo indecente/inaccettabile), vádolás (la colpa é tua / é tutta colpa tua), felmentés (non é colpa sua),
* véleménnyilvánítás és megindoklása (io penso cosí, perché / l'ho detto, perché)
* vita kezdeményezése (che ne dite? / parliamone insieme! / e secondo te?)

**Nyelvtan**

* **Szóalaktan**
  + Az ige
    - a Congiuntivo imperfetto és a Congiuntivo trapassato alakjai és használatuk
    - a történeti régmúlt (Passato remoto, Trapassato remoto) alakjai és használatuk
    - a szenvedő igeragozás, a szenvedő szerkezet használata
    - a Futuro anteriore alakjai és használata
* **Mondattan**
  + a feltételes mondatok: valóságos, lehetséges és lehetetlen feltétel
  + az alárendelés Congiuntivót igénylő esetei
  + az igeidők egyeztetésének Congiuntivót kívánó esetei
  + szenvedő szerkezetű mondatok
  + a függő beszéd
* **Szövegtan**
  + a szövegkohézió eszközei (névmáshasználat, igeidők)
  + a köznyelvi, az irodalmi és a publicisztikai stílus eszközei (szókincs, mondatszerkesztés, igeidő használat)