**Az osztályozó vizsga követelményei vizuális kultúra tantárgyból**

# 9-10.-es osztályozóvizsga-követelmények a képzőművészet, a tárgy- és környezetkultúra, valamint a vizuális kommunikáció részterületeiből

## 9. osztály

### 1.TÉMAKÖR: Korszak, stílus, műfaj

KÖVETELMÉNY

* Egy választott művészettörténeti korszakra, stílusirányzatra jellemző probléma vizuális bemutatása, reflektálva napjaink kifejezési nyelvére.
* Reflektív alkotások létrehozása (pl. grafika, fotó, film, festmény, fotósorozat, kollázs),

adott történelmi korok, korszakok jellemző problémáinak, jelenségeinek bemutatására.

FOGALMAK

interaktív mű, parafrázis, művészi hatás

### 2.TÉMAKÖR: Kortárs művészeti jelenségek – Művészi koncepció, személyes és társadalmi üzenet

KÖVETELMÉNY

* A személyes érdeklődésben jelenlevő, társadalom- vagy természettudományos ismeretek által megalapozott absztrakt fogalmak megjelenítése jelen korunk képalkotó lehetőségeivel.
* Szabad kísérletezés elvont tartalmak megjelenítésére önállóan tervezett anyaghasználattal

alkotott plasztikus mű létrehozásával

FOGALMAK

koncepció, önreflexió/társadalmi reflexió, posztmodern jelenségek, kísérleti művészet

### 3.TÉMAKÖR: A vizuális közlés hatásmechanizmusa – Vizuális információfeldolgozás

KÖVETELMÉNY

* A tapasztalati valóság és a médiában megjelenő reprezentált valóság összehasonlító vizsgálata és önálló bemutatása különböző mediális megjelenések esetében.
* Egyszerű animációs technikák elkészítése.

FOGALMAK

média, médium, technikai kép, filmnyelvi eszközök, montázselv, sztereotípia, célközönség/célcsoport, reprezentált valóság/virtuális valóság

## 10. osztály

### 4.TÉMAKÖR: Digitális képalkotás, közösségi média – Digitális tartalom-előállítás, személyesség

KÖVETELMÉNY

* Többféle célt szolgáló, választott online tartalom, megjelenés elemző vizsgálata a vizuális jellemzők leírása és elemzése céljából.
* A sztárjelenség kulturális hátterének elemző vizsgálata példák alapján.

FOGALMAK

újmédia, virtuális világ, közösségi média, társadalmi nyilvánosság

### 5.TÉMAKÖR: Design, divat, identitás – Tervezett környezet, azonosulás

KÖVETELMÉNY

* Az organikus építészet célkitűzéseinek és formanyelvének megfigyelése után valós vagy fiktív gyárépület rajzának kreatív, funkcióváltoztató átalakítása rajzban.
* Közösségi tér és környezetének megtervezése organikus szemlélettel.

FOGALMAK

térszervezés, design, divat, identitás, brand, designgondolkodás

### 6.TÉMAKÖR: Környezet és fenntarthatóság – Természeti és tervezett környezet egyensúlya

KÖVETELMÉNY

* A fenntarthatóság és környezettudatosság irányelveinek megfelelő ideális élettér tervezése.
* Lokális vagy globális környezeti problémára reflektáló alkotás, produktum tervének, makettjének létrehozása.

FOGALMAK

fenntartható fejlődés, személyes/közösségi tér, ökológiai lábnyom, ergonómia, minimál tér